Je rugzak in je smartphone - Expanding Visions - IT regiebureau
IT-regie 21st Century Skills Chromebook iPad Tablet smartphone Code informatiebeveiliging Tablets DLWO regie op IT MOOC IT-dienstverlening Digitale disruptie iaas Innovatie Google Cloud computing Privacy ELO byod Bestemmingsplan Apple SaaS informatiebeveiliging waarde van IT Resepte: Blink planne met blikkieskos | Netwerk24
Resepte: Blink planne met blikkieskos
Deur Samantha Liedeman 13 Maart 2020 05:02
1 blik tamatie- en uiesmoor
’n Knippie gemengde kruie
1 blikkie groenbone
¼ teelepel fyn knoffel
1 teelepel sout en peper
½ koppie karringmelk (buttermilk)
Soteer die ui in die olie tot sag. Voeg die blik smoortjie, suiker, gemengde speserye, sout en peper by. Bedek en prut tot dik. Hou eenkant tot opdiening.
Dreineer die groenbone en giet in ’n mengbak. Geur met die knoffel, sout en peper. Voeg die eier, karringmelk, meel en bakpoeier by en roer deur om ’n dik beslag te vorm. Verhit olie in ’n pan.
Skep lepelsvol van die beslag in die warm olie en vlakbraai tot goudbruin aan albei kante. Maak seker die fritters is deurgaar. Herhaal met die res van die beslag. Dien warm of teen kamertemperatuur op met die smoortjie.
Dis ’n lekker bykos, maar ook ’n peuselhappie op sy eie.
1 x 410 g-blikkie gemengde groente
1 x 410 g-blikkie mild chakalaka
en ’n takkie roosmaryn vir versiering
Klits die eier, melk en olie saam.
Meng die koekmeel, bakpoeier en sout in ’n mengbak.
Voeg die eiermengsel by en klits goed tot daar geen klonte is nie. Jy kan ook al die bestanddele glad pols in ’n voedselverwerker.
Verhit die olie oor matige hitte en braai die mince tot gaar. Maak seker dat jy groot klonte opbreek. Dreineer die groente en voeg by die mince, tesame met die chakalaka.
Bedek en prut vir 5 – 10 minute. Skep die vulsel in ’n pasteibak en gooi die slapdeeg bo-oor. Versier met die gesnyde uieringe en roosmaryn. Bak in voorverhitte oond by 180 °C vir 35 – 40 minute.
Die korsie moet mooi bruin en deurgaar wees. Laat staan vir 10 minute en bedien dan warm.
Hoender of steak sal net so lekker wees hierin. Speel ook gerus rond met groente van jou keuse. Vir ’n vegetarian-opsie kan jy eenvoudig net die mince uitlaat.
Spaanse rys met viskoekies
1 koppie rou witrys
205 g (helfte van 410 g-blik) kersietamaties, dreineer
½ teelepel gedroogde origanum
’n Knippie rissievlokkies
1½ koppies hoenderaftreksel
1 x 410 g-blik middlecut-vis, haal die graat uit
1 eetlepel grasuie (chives), gekap
Basil pesto (opsioneel)
Braai die uie, soetrissie en knoffel in olyfolie tot goudbruin. Voeg die rys by en roer deur om al die olie te absorbeer.
Roer die tamaties, origanum, rissievlokkies en aftreksel by en prut bedek tot die rys gaar, maar nie pap is nie, en al die kookvloeistof geabsorbeer is. Haal van die hitte af en laat staan om deur te trek.
Roer net voor opdiening die pietersielie deur en geur met sout en peper na smaak as dit nodig is.
Voeg al die bestanddele vir die viskoekies, behalwe die pesto, in ’n bak en meng goed deur met jou vingers of ’n vurk. Vorm gholfballetjies en druk liggies plat. Vlakbraai in warm olie tot deurgaar en goudbruin.
Bedien met die Spaanse rys en ’n smeersel basil pesto.
½ teelepel fyn komyn (jeera)
6 kerrieblare (opsioneel)
1 x 400 g-blik gemengde bone
1 x 400 g-blik groenbone
Vars koljander vir versiering
Braai die uie in die olie tot sag. Roer die speserye, knoffel, gemmer, kerrieblare en tamatiepasta by en braai saam.
Voeg ½ koppie kookwater by en kook saam vir ’n minuut of twee.
Dreineer die bone en gooi by die kerriemengsel.
Geur met sout na smaak, bedek en prut vir 10 – 15 minute of totdat die sous verdik. Versier met vars koljander en bedien met rys van jou keuse.
Met dié resep kan jy lekker rondspeel, want geblikte bone kom in ’n groot verskeidenheid geure en kombinasies.
Oondgeroosterde stokvis met ertjiekors
4 mediumgrootte stokvisfilette, ontvries en met sout gegeur
1 x 400 g-blik groenertjies
2 eetlepels basil pesto
½ teelepel varsgemaalde peper
Pak die vis op ’n gesmeerde bakplaat. Dreineer die ertjies en gooi dit in ’n mengbak en druk liggies fyn met ’n vurk. Voeg die knoffel, olyfolie, pesto, broodkrummels, sout en peper by en meng liggies deur.
Verdeel die smeer tussen die filette en smeer oraloor die vis. Grill die filette teen 190 °C vir 15 minute tot goudbruin. Maak seker die vis is gaar, maar nie droog nie. Sny die vis kleiner en bedien met groenslaai of mashed potatoes.
Jy kan die stokvis met enige ferm wit vis vervang.
Vir ’n ander smaak, vervang die basil pesto met rissiepasta of soetrissiepesto.
250 g rou tagliatelle-pasta
1 x 200 g-blik sampioene, gesny
1 x 200 g-blik sampioensous
Volroommelk, afgemeet in die sampioensousblikkie
1 x 300 g-blik piekniekham, gesny
Grasuie (chives) vir versiering, gekap
Kook die pasta tot sag, maar ferm, dreineer en drizzle olyfolie oor. Gooi die pasta terug in die pot. Dreineer die sampioene en voeg by die pasta. Roer die sampioensous by.
Meet ’n koppie melk af in dieselfde blikkie en roer dit by die pasta. Sny die ham in dun skyfies en voeg by die pot. Prut vir 5 minute. Geur met sout en peper en versier met grasuie.
¼ koppie ligte sojasous
1 teelepel gemmer, gerasper
1 teelepel knoffel, gerasper
1 eetlepel koljander, gekap
1 teelepel vars brandrissie, gesny
½ x 400 g-blik geroomde mielies
1 koppie bruismeel (self-raising flour), plus ekstra as die beslag te loperig is
1 teelepel brandrissie, opgesny
Gooi al die bestanddele vir die sous in ’n lugdigte flessie en skud goed. Hou in die yskas totdat jy dit gaan gebruik wanneer jy die gereg bedien.
Voeg al die bestanddele in ’n mengbak en roer deur tot net-net gemeng. Maak seker daar is nie klonte in die meel nie. Verhit genoeg olie vir diepbraai in ’n pot. Sodra die olie warm genoeg is, drup lepelsvol van die beslag in die warm olie.
Draai die koekies halfpad deur die baktyd om as hulle nie vanself omdop nie. Braai tot deurgaar, skep uit en dreineer op kombuispapier. Bedien warm met die doopsous.
Plaatkoek met perskes
Maak 2 mediumgrootte koeke
1 x 410 g-blik perskeskywe
1 eetlepel suurlemoenskil, gerasper
Meng die warm water en olie en laat dit effens afkoel. Klop die eiers en suiker saam tot lig en donsig. Sif die meel, bakpoeier en sout saam. Voeg die meelmengsel en water-en-oliemengsel en suurlemoenskil by die eiers en vou liggies deur.
Pak die perskes in ’n gesmeerde koekpan of tertbak. Gooi die beslag in die koekpan of tertbak sodat al die vrugte bedek is. Hierdie beslag is genoeg vir twee koeke.
Bak by 180 °C tot gaar en ’n toetspen skoon uitkom. Haal die koek uit die oond en laat effens afkoel. Keer die uit op ’n opdienbord met die perskes na bo. Bedien met geklopte room of roomys.
Nog ’n lekker kombinasie vir hierdie koek is pere en sjokolade. Voeg ½ koppie kakao by die droë bestanddele van die koek en vervang die perskes met pere.